
bonvalutaj devizoj en rekom. letero aŭ bankĉeko je nomo de « Bannier ». 


LA LECIONO DE SUKCESPLENA KONGRESO 


SAT kongresis por la deksesa fojo. 
En la norda parto de Anglio, tie kie 
ĉirkaŭ granda centra urbo en cirklo 
grupiĝas 18 milionoj da homoj, plej- 
parte laboristoj vivantaj en sufiĉe 
mizeraj vivkondiĉoj, kunvenis prok- 
simume 170 Gek-doj el sep landoj, 
por konfirrni sian fidon en SAT, la 
mondorganizo de 1’Iaborista esper- 
antistaro, travivante mem la mirak- 
lon_.de interfratiĝo 
pcr esperanto en la 
rekta persona kon- 
takto; ankaŭ por 
propagaipli tiele tra- 
fe k efike por la ilo, 
kiu en niaj manoj 
estas la lingvo espe- 
ranto. 

En Manĉeslro tre 
sindonemaj k tre la- 
boremaj Gek-doj 
preparis kun arda, 
fervora entuziasmo 
nian 16-an Kongre- 
son. Kaj ni diru tuj, 
keili meritas la var- 
man dankon de Ia 
tuta SAT-anaro, pro 
lagrava laboro kiun 
ili plenumis por nia 
afero. Per tiu sia 
bona organizado de 
la kongreso ili larĝe 
kompensis la malpli 
altan nombron da partoprenantoj ĉe 
tiu ĉi kongreso. (La statistiko mon- 
tras, ke la K-doj el Britio okupis la 
unuan lokon rilate nombron da ĉees- 
tantoj, Nederlando sekvis duavice, k 
triavice staras Francio.) La pli mal- 
alta nombro da kongresanoj estas 
facile komprenebla, se oni konsideras 
la vojaĝodistancon por la Gek-doj, 
loĝantaj ekster la kongreslando, kiuj 
devis elspezi almenaŭ por marvojaĝo, 
e ĉ se ili biciklis la ceteran vojon. 

Laŭdante la manĉestrajn kongres- 
organizintojn, mi pensas ĉefe pri du 
oranĝoj, kiuj havis gravan propagan- 
dan valoron por nia movado. La unua 


estas la civita akcepto ĉe la Urbdomo, 
la dua la Radiodisaŭdigo per la Norda 
stacio (Norlhern). Mardon posttag- 
meze, je la 4-a de aŭgusto, ni estis 
bonvenigataj urbdome en solena cere- 
monio, kies etiketo eble mirigis mult- 
ajn el ni simpluloj, kiuj ne kutimas 
ofte en nia vivo partopreni en similaj 
aranĝoj. Tre trafe k bonsence parolis 
K-do Alderman Binns, urbkonsilanto, 


membro de 1’Labor-partio, kiu akom- 
aanate de sia edzino, anstataŭis en 
ia ofico la urbestron por tiu soleno. 
Eĉ kelkajn esperantlingvajn salut- 
frazojn li laŭtlegis al ni. Respondis 
la ĝenerala sekretario de SAT, k 
K-do Sulski tradukis anglen. Teo k 
kukoj estis regalataj al la kongresan- 
oj, dum orkestro muzikludis. 

La Badio-dissendo, mardon vespere, 
laŭ la takso de la manĉestraj K-doj 
estis aŭskultata de pluraj milionoj 
da homoj en Britio ; ĝi ja okazis je 
sufiĉe oportuna tempo, la 18.30-a 
horo. Parolis ses K-doj dialoge (4 ek- 
sterlandanoj), parte esperante, parte 

anglalingve, k poste kantis Ia horo 
esperante, la sama kiu jam ĉe la Mal- 
ferma Soleno (la 2-an de aŭgusto 
vespere) prezentis esperantlingvajn 
kantojn. En la kongressalono ni 
povis aŭskulti niajn K-dojn, kiuj 
parolis ĉe la stacio. 

Ce la Malferma Kunsido eldiris 
salutparolojn interalie reprezentantoj 
de la urbo, de Ia sindikatmovado k 

de la kooperativ-mo- 
vado. Laŭ propono 
forte subtenita de 
ĉiuj ĉeestantoj oni 
monkolektis okaze 
de tiu ĉi kunveno 
por la hispana prole- 
laro. La rezulto de 
1’nionkolekto estis 
pli ol 5 funtoj ster- 
lingaj (400 francaj 
frankoj). 

Ankoraŭ tria pro- 
paganda faktoro es- 
tas nomenda : la 
gazelaro. Ciu-kon- 
grestage la plej di- 
versaj manĉestraj 
gazetoj, ĉiuj senes- 
cepte, raportis pri 
nia kongreso, Man- 
chesler EveningNews 
ankaŭ kunesperant- 
lingva teksto, aliaj 
[Evening Chronicle, 
ktp) kun esperantlingvaj titoloj ĉe la 
kapo de 1’artikoloj. Ankaŭ grava mond- 
konata gazeto, nome The Mancliesler 
Guardian raportis sufiĉe detale. Ĵurn- 
alistoj svarmis en la kongresejo, en 
la akceptejo, por ricevi informojn k 
intervjui iujn « distingulojn ». Eĉ per- 
bildaj raportoj aperis . . . Sekve de 
tiu gazetpropagando la kongresanoj 
estis tre atentataj de la publiko k 
estis la parolobjekto de multaj kon- 
versacioj, en tramoj, aŭtobusoj, res- 
toracioj ktp. 

Alia sukceso, pro kiu ni estas tre 
dankaj al la Organiza Komitato, 
estis la akiro de senpaga veturado por 



La kongresanoj antaŭ la Urbdomo de Manĉestro, kune kun kelkaj urbkonsllantoj. 

la kongresanoj per la urbaj ! aŭto- 
busoj k tramoj. Sufiĉis por sin legitimi 
elmontri la belan, tre videblan kon- 
gres-insignon al la konduktoro. Same 
la modele funkcianta kongres-bufedo, 
ĉe kiu senlace servis pluraj K-dinoj, 
vendante malkarprezajn manĝaĵojn 
k trinkaĵojn, meritas ĉies laŭdon. 
Multaj rnanĝis tagmeze k vespere ĉe 
tiu bufedo. Poŝtservo kun speciala kon- 
gresslampo helpis propagandi eksteren. 

En la Urba Biblioteko, tre bela k 
vasta rondkonstruo, ni povis akiri 
esp-lingvan katalogon pri la tie ten- 
ataj esp-aj libroj ; vizitante ĝin, ni 
trovis sur la bretoj ankaŭ ioman 
kvanton da verkoj eldonitaj de SAT. 

Cio tio formis la kadron de Ia kon- 
greso, k mi ne volas forgesi mencii 
ankaŭ la « Interkonatiĝan Vesperon » 
(la 3-an de aŭgusto), en kiu regis 
senbrida gajo k petolemo. Ni vidis 
artajn popoldancojn. ni aŭdis belajn 
kantojn, k ni konatiĝis kun granda 
nombro da plenaĝaj infanoj. 

La vizitoj al teksejo, presejo, karb- 
minejo, la ekskursoj maren k kamp- 
aren, tra ŝipkanalo, estu nur fiuge 
menciitaj. 

La tuto montris al ni, kiel bone 
organizita kongreso povas efiki valore 
k varbe por nia afero; ĝi firmigis 
nin ankaŭ en la konvinko, ke ĉiujara 
mondkongreso de la organizo eslas 
absolule necesa k unu el la faktaj 
realigoj de SAT. 


Sed pli grava estas la leciono rilate 
la laborojn de 1’kongreso mem. Sub 
la gvido de kvar prezidantoj, K-doj 
Sulski (Londono), Rosenbloom (Man- 
ĉestro), Veen (Amsterdamo), K-dino 
Glodo (Parizo) estis pridebatataj en 
tri laborkunsidoj unue la Raportaro 
de la Plenumkomitato, kies unua 
parto (ĝenerala) estis akceptata pres- 
kaŭ unuanime (kontraŭ 2 voĉoj), k 
la financa parto unuanime. Poste oni 
diskutis pri du proponoj, unu pri 
regularo por unueca prezidado en 
niaj kongresoj, kies verkiĝo ŝajnas 
necesa, post la spertoj faritaj en Ia 
kongresoj gvidataj de K-doj laŭ la 
diverslande regantaj kutimoj (unueca 
koncepto pri tio ĝis nun ne ekzistas). 

Dua propono, veninta de ekstere, 
rilate kunlaboradon je enkonduko de 
esperanto en Ia lernejaj programoj, 
estigis tre viglan k interesan debaton, 
el kiu rezultis, ke SAT principe 
subtenas la ideon de 1’propono, sed 
mem pro la diferenco de I’kondiĉoj 
laŭlande k pro tio, ke la problemo 
grand-parte koncernas la geinstrui- 
staron, povas nur rekomendi al ĉiuj 
lokaj k regionaj organizoj, kiuj havas 
rilatojn kun SAT, ke ili subtenu la 
tiurilatajn klopodojn. 

Kiel venontjara kongresurbo estis 
aklamata Roterdamo, k ĉar Bruselo 


ankaŭ invitis, oni deziresprimis kon- 
sideri por Ia jaro 1938 Bruselon kiel 
kongresurbon. 

.Harmoniece k en frateca spirito 
forpasis la debatoj. Car oni ĝenerale 
konsentis pri la laboro de TP.-K. 
k ĉar neniu deziris nenecese manifesti 
sian parolkapablon /ĉe la oratora 
tribuno, la diskuto ne plilongiĝis 
supermezure, k jam en la tria labor- 
kunsido la Gvidrezolucio, kiun oni 
legas aliloke en tiu ĉi numero, povis 
esti prezentata je la nomo de la 
kongres-prezidantaro. Gi trovis unu- 
animan akceplon. 

Tio signifas, ke la Kongreso donis 
al la probleino pri laborist-esperant- 
ista unueco en monda skalo solvon 
tute klaran k nemiskompreneblan : 
la unueco devas okazi en la kadro de 
SAT. Neniu klasbatalema laborista 
esperantisto estas malakceptata en 
la vicoj de nia organizo. A1 neniu 
K-do oni riproĉos pasintajn farojn. 
Oni ne plu parolos pri tio, k oni 
klopodos forviŝi el la memoro iom 
post iom, kio estis maldolĉa por ni, 
ĉar ĝi minacis la ekziston de SAT k 
kompromitis la efektivigon de nia 
idealo. La Statuto de SAT estas 
bazita sur sufiĉe larĝa toleremo k 
komprenemo reciproka, por ke ĉiu, 
kiu sincere volas tion, povu veni en 
niajn vicojn k helpi en la plenumado 
de 1’taskoj prizorgendaj de la labor- 
ista esperantistaro. 

Por montri, ke SAT malakceptas 
la kunlaboron de neniu K-do, la 
Kongreso, post elĉerpo de sia tag- 
ordo, permesis al K-do Kibl (Keable), 
delegita kiel reprezentanto de IPE 
k BLEA, esprimi en dudekminuta 
parolado sian vidpunkton pri la 
problemo de unueco. Okazis post tio 
diskuto pri propono prezentita de 
K-dino Mur (Moore) je la nomo de 
K-do Ĝermen, kun celo starigi komi- 
sionon kune kun IPE-anoj, kiuj per 
persona kontakto preparu unuecon. 

Post rimarkigoj, ke la Gvidrezo- 
lucio unuanime akceptita ĉe tiu ĉi 
Kongreso malnecesigas la starigon de 
tia komisiono, oni voĉdonis pri tiu 
propono, farita cetere ekster la tag- 
ordo, ĉar ĝi ne antaŭe aperis en la 
oficiala organo, sed estis nur letere 
ricevita ĉe la Kongreso mem. Gi 
estis malakceptata per 45 kontraŭ 
8 voĉoj. 


Ci tie nur grandtrajte mi skizis 
la agadon de 1’Kongreso. La oficiala 
protokolo, en la venonta n-ro, mon- 
tros pli bone al la SAT-anaro, kiel 
laboris nia 16-a k kiel ĝi, sen venenaj 
debatoj, sen personecaj ponardopikoj, 
atingis ŝatindajn rezultojn. 

Tio estas la leciono de la sukces- 
plena k memorinda Manĉestra kon- 
greSO. N . Barlelmcs. 


GVIDREZOLUCIO 

unuanime akceptita de la XVI-a Kongreso 

La XVl-a Kongreso de SAT, kun- 
veniginla 167 Gekamaradojn el sep 
landoj, aprobinte ta ĝeneralan raporlon 
de la Plenum-Komiluto lconlraŭ nur 
2 voĉoj kaj la financan raporlon 
unuanime, 

konstaias, posl dutagaj kamarad- 
ecaj k fruklodonaj diskutoj, ke 

nunlempe, kiam en la lula mondo 
la ŝovinismo enpenelras pli k pli la 
spiritojn de la homoj, SAT havas gra- 
van laskon plenumotan: tutforla lukio 
konlraŭ la naciecan frenezon. Pro la 
faklo, ke mullaj K-doj el faŝislaj 
landoj ne povas parlopreni dume en 
nia movado, estas la devo de ĉiuj 
SAT-anoj en la landoj, kie libera 
agado ankoraŭ eblas, pli forte k pli 
fervore disvasligadi niajn cclojn. 

La Kongreso eslas konvinkila, ke la 
ĝis nun aplikilaj gvidprincipoj eslas 
la sole ĝustaj k ke nur irante sur liu 
vojo ni povos servi uiile nian idealon. 
La strukturo de nia organizo eslas la 
plej celkonforma por nia movado. 

Konsekvence, la Kongreso ree al- 
vokas al ĉiuj klaskonsciaj laborislaj 
esperaniisloj, al kiu ajn lendenco ili 
aparlenas, ke ili ariĝu k trovu sin 
hejmece en Sennacieca Asocio Tul- 
monda. 

La Kongreso alvokas ĉiujn SAT- 
anojn labori en fraleca spirito por 
la prospero de nia komuna afero. Vivu 
SAT ! 


Teksto de Publika Letero 
pridebatita ce la 16-a Kongreso 

de SAT 

(Publika letero al UEA, IPE, SAT, ISE, IFEPE, 
TAGE, Cseh-Instituto, landaj asocioj (neŭtralaj 

k laboristaj).) 

Estimataj samideanoj, 

Estimataj kamaradoj, 

Unu el la plej gravaj taskoj de nia movado : 
agado por oficialc cnkonduki cspcranton en 
programon de lernejoj , dum la lastaj jaroj estas 
tre malmulte atentata de la esp-istoj, eĉ preskaŭ 
forgesita. Tamen ĉiu esp-isto ne povas ne 
kompreni, ke la oficiala enkonduko de esp-o en 
la lernejoj, la samrajtigo de esp-o kun aliaj 
«fremdaj lingvoj » instruataj en ĉiu lando, mal- 
fermus novan eraon en la mondlingva movado, 
ĝi tuj sekvigus kolosajn sukcesojn al la universal- 
aj disvastigo k apliko de esp-o. 

Venis la tempo rcnovigi la grandskalajn 
klopodojn, faritajn 14 jarojn antaŭe. Tio, kio ne 
sukcesis tiam, eble sukcesos nun. Mi pensas, ke 
ĉiuj esp. organizoj devas unuigi siajn klopodojn 
por aranĝi internacian daŭran k intensan pro- 
pagandan kampanjon, kiu celu : 

1. Propagandi la valoron de esp-o por lcrn- 
ejo ; 2. Atingi la moralan subtenon de la publika 
opinio (gazetaro; kulturaj asocioj; eminentaj 
pedagogoj, scienculoj, verkistoj k.a.; aranĝo de 
arnasaj peticioj ktp.) por la enkonduko de esp-o 
en lernejo; 3. Igi la Komitaton de Intelckta 
kunlaboro (Ligo de Nacioj) kunvoki en 1937 
(aŭ, ekstremokaze, en 1938) internacian konfer- 
encon el oficialaj delegitoj de diversaj ŝtatoj k 
kompetentaj pedagogoj por pritrakti la proble* 
mon de esp-o en lernejo, studi la spertojn, fari 

konkludojn ; 4. Per la Konferenco k laKomitato 
de intelekta kuulaboro submeti al la Ligo de 
Nacioj projekton de internacia konvencio pri 
enkonduko de esp-o en la nombron de r« fremdaj 
lingvoj • instruataj en la lernejoj (elementaj, 
mezaj, superaj) de ĉiu lando. 

Nur internacie koordinitaj 1 klopodoj povas 
sukcesigi la aferon. Multfoje k multloke en 
Sovetio oni klopodis por enkonduko de esp-o en 
lernejojn. Sed oficiala lullanda enkonduko ne 
okazis. La ĉefa kaŭzo de la malsukcesoj ĝisnunaj 
estas opinio pri «malmulta disvastiĝo de esp-o 
alilande ». \ ere, eksterlande esp-o estas nenie 
enprogramigita en lernejoj de tuta lando. Same 
neniam prosperos izolaj klopodoj en iu ajn alia 
lando. Ĝiam la enkonduko de esp-o en lernejoj 
de iu lando ŝajnos al tiulanda administracio 
sencela, se en aliaj landoj oni ne faros la samon. 

La klopodojn en diversaj landoj ofte mal- 
sukcesigis la malĝusta k laklike erara postulo pri 
enkonduko de esperanlo anslaiaŭ aliaj «fremdaj 
lingvoj » instruataj. Tia postulo renkontos ĉiam 
k ĉie preskaŭ nevenkeblan opozicion, armitan ne 
nur per malpravaj, sed ankaŭ per iuj pravaj 
argumentoj. 

Ne anslataŭigo , sed samrajtigo t egaligo estu 
nia hodiaŭa devizo — la samrajligo (egaligo) de 
esperanlo kun aliaj «fremdaj lingvoj » instruataj. 
Praktike tio estus tute sufiĉa, ĉar pro la lern- 
facilo k aliaj avantaĝoj de esp-o, esp-o penetrus 
rapide ĉien, krom lernejoj, kie vere ellerno de 
iu «fremda» lingvo havas ankoraŭ hodiaŭ 
avantaĝojn kontraŭ esp-o (precipe en iuj fakaj 
lernejoj). 

Nia movado havas multajn pozitivajn spert- 
ojn, kiujn ĝi ne havis antaŭe. Per pli profundaj 
k daŭraj propagandaj klopodoj oni povas triumf- 
igi tion, kio malsukcesis 14 jarojn antaŭe. 

Eĉ se la «kampanjo » devus daŭri 1 aŭ 2 
jarojn, eĉ se rezulte la enkonduko de esp*o 
okazus nur en parto el landoj, eĉ se en iuj landoj 
esp-o estus oficiale enkondukita nur en parto el 
lernejoj — ĉiuj klopodoj de nia movado estus 
tamen per tio malavare kompensitaj. Esp-o 
komencus sian duan jarkvindekon kiel lingvo de 
vere universala disvastiĝo. 

Mi alvokas la internaciajn k landajn esp- 
asociojn ekkontakti unu kun la alia por pritrakti 
la problemon. Oni formu specialan « Perman- 
entan Interasocian Komitaton por Esp-o en 
Lernejo » (el delegitoj de ĉiuj asocioj) k kunven- 
igu la Komitaton ankoraŭ nunjare en oportunaj 
loko (ekz. en Parizo) k tempo. 

La Komitato fiksu detalajn planon k taskojn 
de la «kampanjo », ĝi koordinu la klopodojn de 
ĉiuj esp. asocioj en tiu ĉi sfero, instigu k konsultu 
la asociojn. Post tio oni ĉiuloke solidare ekagu. 
Ekzistas neniuj kaŭzoj por prokrasti tiun ĉi 
gravegan agadon. luj prokrastoj estas tute 
senutilaj : morgaŭ la tasko ne estos pli facile 
farebla ol liodiaŭ. 

V. Kolĉinski , flarkovo (U.S.S.R.) 

Komentoj de la P*-K. 

La Plenum-Komitato de SAT ricevis du 
semajnojn antaŭ la Kongreso la ĉi-supran 
leteron, direktitan al ĉiuj k ĉiuspecaj csp. 
organizoj en la mondo. La P.-K. decidis konigi 
tiun pubiikan leteron ĉe la Kongreso konsider- 
onte ĝin kiel diskutmaterialon. La P.-K. opinias 
necesaj kelkajn komentajn vortojn : La aŭtoro 
de la publika letero estas Kamarado V. Kol- 
ĉinski, unu el la SEU-korifeoj, estro de la Ukrai- 
nia sekcio de SEU. Ne estas liazarda koincido, 
ke tia en si mem kompreneble tre subteninda 
propono venas el tiu llanko k el tiu loko en la 
sama momento, kiam oni legas en la UEA-gazeto 
k en « Franca Esperantisto » ekz. frazojn kiel 
tiajn : « La nura celo de nia movado devas esti la 
propagando de esp-o . . . UEA restos kiel nun, 
tiu internacia Asocio de la naciaj Asocioj . . . 

estas necese krei unu plian internacian 
Asocion por kunigi UEA-on k la fakajn inter- 
uaciajn asociojn ...» 

\ idite el tiu angulo, la letero de Kolĉ. akiras 
$ian veran signifon. Pro tio, ne forĵetante la 


sugeston pri komuna propaganda elpaŝo por tia 
celo, kiel enkonduko de esp-o en lernejoj de la 
mondo, ni ree aŭdigas antaŭ vi nian agitvorton 
«For la Neŭtralismon I », kiel fundamentan 
principon de la SAT-movado. La 50-jara jubileo 
de esp-o ne servu kiel preteksto por grandskala 1 
manovro direktita kontraŭ SAT. Morala apogo 
al proponoj pri enkonduko de esp-o en la lernej- 
programoj ? Jes. — « Permanenta Komitato » 
en kuneco kun neŭtraluloj ? Ne ! 

liezolucio de la Kongrcso. 

La Kongreso konstatas post serioza debato, 
ke 1) la kondiĉoj k ebloj por enkonduko de 
esp-o en la lernejaj programoj laŭlande estas 
tre diferencaj; 2) ke la solvo de la probleino je 
granda parto dependas de la agado de la ge- 
instruistaro. Tamen SAT principe subtenas la 
ideon de la propono k tial rekomendas al ĉiuj 
lokaj k regionaj organizoj, kiuj havas rilatojn 
kun SAT, ke ili subtenu la klopodojn farotajn. 

La Kongreso komisias al la P.-K. respondi en 
tiu senco al la Publika Letero de K-do Kol- 
ĉinski. 


Mi ankaŭ donis iom por la Breco! 

Multaj societoj aranĝas monkolekt- 
ojn sub la ŝajno de filantropio aŭ 
foje por iu vere bona celo; ŝtatoj 
aranĝas naciajn kolektojn, loteriojn k 
similajn trompludojn, en kiuj la 
kredema aŭ hazardludema civitano 
estas viktimo, ĉar lia mono plejofte 
ne servis kolektivon. Maltrankvile 
sin demandas pripensema dona- 
canto, al kiu celo fme servas lia 
kontribuo. 

Nu, en la «ŝtopado de la Breĉo de 
SAT» nenia kaŝita celo estas. La 
sumoj kolektataj servas nete k kon- 
troleble al malpliigo de la deficito 
(ŝuldo) el antaŭaj jaroj, k per tio al 
plena sanigo de la financa bazo, kiu 
ja estas stabiligita jam rilate la ĉiu- 
jaran buĝeton, tamen ne rilate la 
amortizon de 1’ antaŭaj ŝuldoj. 

Sekve via donaco solidigas nian 
entreprenon, sekurigante ĝin kontraŭ 
ĉiaj eventualaĵoj ; via donaco helpas 
akrigi la armilon, kiun ni bataluzas 
kontraŭ la plej danĝera idefluo de 
nia epoko : la Naciismo. 

Tial via konscienco sentos sen- 
peziĝon, kiam vi povos diri : «Mi 
ankaŭ donis iom por la Breĉo . . . » 


47. Lislo. 

Societo Esperanta « Kulturo », 

Plzen . kr. ĉ. 40.— 

K-dino Buis, Bussum. ŝil. G/— 

K. Stam, Wormer. fr.fr. 5.— 

J. Liedermooy, Amsterdamo .. » » 10.— 

A. R. » » 50.— 

G. Syversen, LOten. n. kr. 4.75 

Holanda karavano (Veenendaal) 
al la SAT-kongreso. guld. 7.50 


SENNACIECA REVUO 

La 20-paĝa kajero por aŭgusto- 
septembro, aperonta post unu semajno, 
kun riĉa enhavo k muitaj ilustroj, 
impona pro sia speciula amplekso, estas 
aparte akirebla de neabonantoj por la 
prezo de 3.— /r. /r. (2 resp. kuponoj). 

Tuj mendu ĉe SAT I 


Aŭstrio invitis la Verdulojn 

La sekvanto estas ekstrakto el artikolo, kiun 
ni ricevis de aŭstria esperantisto iom antaŭ la 
i Viena kongreso. Ni publikigas ĝin, ĉar ĝi 
montras spiritostaton, kiu estas tre ĝenerala ĉe 
la aŭstria esp-istaro, . . . supozeble ĉe tics 
granda plimulto. — Hed . 

Bavaj alpoĉenoj, neĝokronitaj ; 
sunplenaj vilaĝoj meze de verd- 
abundaj montaraj valoj ; fekundaj 
ebenoj kun siinpatiaj provincurboj, 
kreejoj de famaj artistoj literaturaj k 
muzikaj; metropole pulsanta vivo de 
1’aŭstria kulturcentro Vieno : ĉio 
invitas vin por admiri Ia apartajn 
belajojn de Aŭstrio. Yi, pretendcma 
gasto samideana, ne zorgu ke la 
afergvidanto de 1’ ‘28-a universala 
esp. kongreso, s-ro kortega konsilisto 
Steiner, eventuale ne sufiĉe digne 
preparis vian bonvenon. Kiel socie 
altranga persono li ne ignoras, ke la 
batalo por la zamenhofaj ideoj nur 
povas esti prikonsiderata en tiucele 
taŭga kadro. Tial li elektis por la 
kunveno de f pacbatalantoj la fest- 
salonegojn de 1’eks-imperiestra kast- 
elo en Vieno . . . 

Eblc unu el la kongres-komitatanoj 
povus klarigi al mi, kiel estas efektiv- 
igebla interklasa fratigo per burĝa 
interbabilo en imperiestraj pomp- 
salonoj ? Kaj kiel plezurvojaĝo « Tra 
Aŭstrio » plenume kontribuos al esp- 
erantisma idealo ? ! Kredeble vi opi- 
nias, ke suliĉas krei tian atmosferon, 
kiu estos agrabla al ĉiuj (belegaj 
virinoj, viene blondaj, palpebrum- 
emaj, belega pejzaĝo, artĝuo), por 
atingi la konkordon, kiu kreas la 
Novan senton de l’esp-a himno . . . 

Nu, ĝenataj vi ne estos en via 
burĝa idilio, zorginte pri kvieto per 
altnivela kongreskotizo. Gi estas tipa 
por la aliklasa tendenco, karakteriza 
por via inklino konservadi ekskluz- 
ivan burĝmediecon de UEA. Ĝi ne 
logos laboristojn, kvereleme penetri 
en vian salonon. (Vi do plene ĝuos 
vian restadon en Aŭstrio. Eble . . . 
vin iom perturbos amaso da tedaj 
gealmozuloj, starantaj, sidantaj, kuŝ- 
antaj, genuantaj ĉe ĉiuj anguloj, 
ĉiuj pordegoj, sur ĉiuj trotuaroj . . . 
petantaj pri nur unu groŝo . . . 

Dum via kongreso plej grava decido 
estos : Kie ni aranĝos nian 29-an. 
nian 30-an ? Kaj vi decidos, ke en 
Polio k Bulgario, same kiel vi decidis 
por Italio k Aŭstrio. Strange, cetere, 
kial la internaciemaj, neŭtralaj esper- 
antistoj sentas sin tiom feliĉaj ĝuste 
en la faŝismaj landoj ? 

Nu, karuloj, burĝoj, ĝuadu idilie! 
Konfesu tamen, ke vi altranguloj 
amuziĝas prefere, kiel priskribite en 
poemo de s-ano Vanselov, en kiu li 
prikantas sudlandan nokton (en Ita- 
lio, dum la 27-a), dum li kuŝis 
ventr’-ĉe-ventro kun ĉarmulino sur 
la ferdeko . . . La batalon por inter- 


1 Kunordigilaj. — lied. 

popola k interklasa fratigo faras la 
laboristoj. Neniam kunveno el polit- 
ikaj ignorantoj akcelos la mondpacon, 
k tute ne pacon interklasan. La 
socian juston estigos la laborista 
klaso, kiu havas kiel konkretan bazon 
la soci-organizan ideon de 1’Social- 
ismo. 

Vi, sinjoroj k sinjorinoj, ne ĝeniĝu 
en via kongres-amuzo per la petegaj 
vekrioj de l’mizeruloj el proletkvar- 
taloj ... 

D. Midoua. 

* 

* * 

La Transportlaborista Internacio 
(ITF), kiu ricevis inviton al tiu kon- 
greso, respondis per jena letero : « Ni 
devas bedaŭrinde malakcepti vian 
inviton. Jam sole pro la fakto, ke via 
asocio kongresas en lando, kiu sub- 
premas la plej elementajn hom- 
rajtojn : la parolliberon k la kunven- 
liberon. Niaopinie signifas insulti la 
humanecajn aspirojn de esperanto — 
k ne por la avantaĝo de 1’helplingvo 
— organizi vian kongreson en lando, 
kies registaro daŭras nur per la 
armiloj k kie tre granda parto da 
esperantistoj — la socialistoj — ne 
havas la eblon sin organizi, kiel ili 
deziras. » 


INSTRUA FAKTO 

De kiam K-do Lanti forlasis Fran- 
cion, li jam kelkfoje skribis al ni. 
Ĉio, kion li diris, estas certe presinda, 
sed nepresebla. Cetere li ne rajtigis 
nin ion publikigi. Tamen ni kredas, 
ke li ne riproĉos, se ni publikigos 
ekstrakton el letero lia el Lisbono. 

«... Vi scias, ke mi estas tre 
atenta pri faktoj k sekve ĉiam pretas 
revizi miajn ideojn, se ili ne kongruas 
kun la realajo. En «S-ulo» mi ja 
argumentis, ke esp-o tute ne povas 
konkuri kun la angla, franca k germ- 
ana lingvoj, rilate akiron de informoj 
pri aŭ el eksterlando. Se jam mi ne 
estus firme konvinkita pri tio, miaj 
konstatoj en Hispanio k Portugalio 
sufiĉus por konvinki min. En ĉiuj 
gravaj urboj estas aĉeteblaj la francaj, 
anglaj k multloke ankaŭ la germ. k 
italaj gazetoj. 

Sed mi ĵus spertis tre karakterizan 
fakton. En la rua Augusla, preter- 
pasante librejon, mi ekvidis en mon- 
trofenestro esperantajn librojn. Dez- 
irante aĉeti poŝtkartojn, mi eniris k 
demande ekparolisen esp-o. La komizo 
ne komprenis k demandis : « . . . 
speak english ? » — Ne, mi res- 
pondis. — Tiam li vokis alian komi- 
zon, kiu ekdemandis : « Parlez-vous 
frangais ? » 

Mi movis nee la kapon k permane 
montris al la esp-aj libroj, parolante 
laŭte k malbonhumore nian lingvon. 
Tiarn la komizo, kiu eble ne volis 


kredi, ke mi ne scias la francan 
diris en tute korekta k preskaŭ 
senakcenta lingvo, ke esp-ajn librojn 
ili ja vendas, sed neniu en la butiko 
parolas esperante. 

Daŭre mi parolis nian lingvon k 
per mieno k gestoj komprenigis, ke 
mi estas tre mirigita k bedaŭras ne 
povi aĉeti en tia butiko . . . 

Jes, ja, bedaŭrindc, mi pravas en 
mia tezo, ke tiuj trompas sin mem, 
kiuj opinias, ke la nura rolo por nia 
movado estas la apliko de esp-o laŭ 
PEK-maniero. Tiuj fakte ne kom- 
prenas la signifon de sennacieca 
lingvo, nek la rolon, kiun povas k 
devas ludi nia movado. 

Cu tio plaĉas aŭ ne plaĉas, la prin- 
cipoj, laŭ kiuj ni konstruis SAT-on, 
estas la sole ĝustaj, kongruaj k laŭce- 
laj. Kiam oni obeis ilin, tiam prospe- 
ris nia afero ; kiam senpripensuloj 
volis trudi al SAT la direktivojn de 
partiaj organizoj, tiam nia movado 
suferis grandan domaĝon k randis 
pereon. 

Kiam masonisto konstruas muron 
de domo, tiam li devas nepre obei la 
leĝojn, kiujn montras al li la vertikaiilo 
k la horizontalilo. Cu tio plaĉas aŭ ne 
plaĉas al la masonisto, li tamen devas 
obei por eviti, ke la konstruaĵo dis- 
falu. La Statuto de SAT estu do ĉiam 
en viaj manoj, kiel vertikalilo k hori- 
zontalilo estas en tiuj de masonisto. 

Vi certe komprenos, ke mi povis 
rezigni okupon de gvidposteno en 
SAT, sed mi mensogus, se mi dirus, 
ke la vivo k orientiĝo de nia Asocio 
lasas min tute indiferenta. Vole- 
nevole mi havas patrecan senton al la 
organizo, kiun ni naskis k vartis dum 
multaj jaroj. Kiam SAT prosperas, 
tiam mi ĝojas; kiam fuŝuloj inside 
provas ŝanĝi ĝian karakteron, tiam 
estas tute nature, ke mi indignas k 
ĉagreniĝas ...» 

Ni haltas ĉi tie kopii el la letero de 
K-do Lanti, tial ke eble li riproĉus, 
se ni montrus tute senvuale al la tuta 
SAT-anaro la sentemon k nostalgion 
de nia K-do, kiu sentis sin fremda en 
Parizo k serĉas «sen ia espero » 
lokon, kun kiu lia animo povus har- 
moniiĝi. 


Esperanta Informservo de A.I.T. 

Niaj anarkist-esperantistaj K-doj 
el Barcelono sukcesis eldoni ekde 
la 25-a de julio multobligitan esper- 
antlingvan Bultenon por informi pri 
la situacio en Hispanio k disvastigi 
la manifestojn redaktatajn de la 
Iberia Anarkisla Federacio k Nacia 
Konfederacio de Laboro (C.N.T.J . 
Ci estas bulteno de kontraŭpropag- 
ando kontraŭ la mis-informoj Iiver- 
ataj de la faŝista propagand-aparato. 
La servoj de la esperantistoj (per 


eldono de tiu ĉi esp-a bulteno dis- 
sendata en 22 landojn) estas bone 
konsiderataj de la nomitaj institucioj 
kiuj ja ne disponas tradukantojn por 
multaj lingvoj. Kaj tio estas sendube 
trafa elpaŝo, kiu havos kiel rezulton 
pli fruktedonan propagandon por 
nia afero. 


Deklaro de la V. konferenco de 
lab esperantistoj en Jugoslavio 

Delegitoj de lab. esp. societoj» sekcioj kgrupoj, 
k lab. esp-istoj, kunvenintaj ĉe la V. konferenco 
de Ia lab. esp.-istoj, okazinta dum la IX. E?p. 
kongreso en Ljublano (junio 1030), aŭdinte 
raportojn pri la laboro de la lab. esp. societoj k 
pri la stato de 1’ lab. esp. movado, konstatas : 

1. Ke multaj lab. esp.-istoj k ankaŭ societoj, 
dum sia agado malatentis principajn decidojn 
k sugestojn de ĝisnunaj lab. esp. konferencoj, k 
pro tio en laboro pri organizado de 1* lab. esp. 
movado oni ne povis eluzi ĉiujn bonŝancojn por 
progresigo de nia movado. 2. Ke la kontakto 
inter la lab. esp-istoj estis nesuliĉa k ke tiu fakto 
multe malhelpadis unuecan, laŭplanan laboron 
de la lab. esp-istoj. 3. Ke ankoraŭ ĉiam ekzistas 
lab. esp. grupetoj, kiuj agadas tute izolite, sen 
kontakto kun la lab. esp. movado, k kiuj pro tio 
neniujn pli gravajn sukcesojn povis atingi. 
4. Ke lab. esp. societoj ne kunlaboris suflĉe en la 
« Laborista paĝo » k ne zorgis pri la propagando 
por nia gazetservo. 

Dezirante forigi ĝisnunajn mankojn k al ĉiuj 
lab. esp-istoj doni sugestojn por estonta komima 
laŭplana laboro, la konferenco akceptas unuvoĉe 
jenan Rezolucion: 

1. ĉiuj lab. esp-istoj estas morale devigataj 
dum sia laboro atenti jenajn principajn decidojn 
k sugestojn de la lab. esp. konferenco : a) Colo 
de lab. esp. movado estas propagando de esp-o 
inter gelaboristoj, plenumado de kultur-eduka 
laboro k utiligado de esp-o por kulluraj k sociaj 
iniercsoj de la lab. klaso. b) Lab. esp. movado 
estas sendependa, sed ĝi devas esti en intima 
kontakto kun la ceteraj lab. kulturaj societoj k 
institucioj. c) Por. la interrilatoj kun la neŭtralaj 
esp. societoj oni akceptas principon de kun- 
laborado en ĉiuj laboroj, kiuj koncernas progres- 
igon k disvastigon de esp-o. 

Sekvas punktoj pri kunlaboro kun la centro, 
en la gazetservo, k pri fondo de novaj grupoj. 


Tra la Esperanta Gazetaro 

Rcalo k fanlazio. 

Pli klare eĉ, ol tion laras la oficiala organo de 
UEA mem, « Eranca Esperantisto » en ĉiu 
numero pledas por la nova, pli vasta UEA, kies 
vizaĝo transformiĝis, laŭ la volo de ĝiaj nunaj 
gvidantoj, ĝis plena nerekoneblo. En sia julia 
n-o « F. E. » fruntpaĝe rekomendas artikolon de 
S-ro Holedelil (Rollet de /’ Islc) pri neŭtraleco de 
UEA. «Tiu lasta artikolo precizigos la element- 
ojn de la debato okazonta dum la 28-a Kongreso 
pri tiu delikata problemo », diras S-ro Kuto 
(Couteaux). Nu, ni malofte iegis ion tiom kon* 
fuzan k en si kontraŭdiran pri la organizo de 
1’movado kiel la artikolon nomitan : « La nura 
celo de nia movado devas esti la propagando de 
esperanto ...» Konstatinte la ekziston d e 
naciaj(landajJasocioj k internaciaj (fakaj) asuci - 
o/, Delil skribas : « Eslas mallogike kunigi en unu 
Asocio naciajn k internaciajn asociojn ». Do, niai* 
agnosko de la internaciisma principo ? I Iom 
postc : « UEA restos kiel nun tiu internacia Aso- 
cio de la naciaj Asocioj ». Sekve, tamen vulgara 
internaciismo I « Ne estas necese krei unu plian 
internacian Asocion por kunigi UEA-on k la 
fakajn internaciajn Asociojn. Sufiĉos starigi unu 
Rropagandan Komitalon f . . . kiu estos neŭ- 
lrala % kiel estas la Lingva Komitato. » 

La konkiudo estas : « . . . temas unuigi ĉiujn 
fortojn de propagando, kiu ajn estu la celo de 
tiu propagando . . . ». LEA-oj, oni celas vin 
envicigi en la generala armeo gvidata de burĝaj 
oficiroj, k SAT partoprenu kiel « faka asocio * 
en komuna Fropaganda komitato ! ĉu vi vidas 
ia manovron, Gek-doj ? Nu, ni estas avertitaj. 
Konfuzaj artikoloj ne trompu nin pri la intencoj 
de 1’nova UEA, nek ankau publitoij leteroj de 
SEU-respondecuIoj, kiuj helpas tiun taktikon pli 
k pli malkaŝe. Froletoj, donu vian respondon, 
restante fidelaj al viaj klasbatalaj principoj, al 
SAT k al la devizo : « For la Neutralismon I *. 

Cu oni fine konvinkiĝis ? 

En « Internacia Pedagogia Hevuo » (n-o 4) 
ni legas pri la Utrefita pedag. konferenco, en 
kiu esperantistoj elike intervenis, i.a. jenon : 
« En la kongresejo estis enkonstruitaj apartaj 
ĉambroj, el kiuj oni povis vidi sed ne aŭdi la 
oratorojn parolantajn antaŭ la mikrofono. En la 
tradukĉambroj sidis tiuj kompatinduloj, kiuj 
ne regis la lingvon de la parolanto : la traduk- 
antoj, armitaj per aŭdiloj, devis, ho ve, sam- 
tempe aŭdi k traduki. Pri iu vera sukceso oni ne 
povas paroli : la lingvaj inalfacilajoj restis k ne 
estis venkeblaj. Saintempe aŭdi k traduki estas 
neeble. Oni tradukis nur parton, maksimume 
unu kvaronon , la precizeco ne sufiĉis, eĉ ofte estis 
erara ...» Do, estas iom komprcneble, ke la 
kongresprezidanto rekomendis al ĉiuj lerni 
esp-on, k li aldonis : « Mi decidis jam antaŭ kelke 
da tempo tuj post la kongreso enkonduki esp-on 
en mian lernejon, sed ne nur la gelernantoj, sed 
ankaŭ la instruistaro k mi lcrnos esp-on, k en mia 
lernejo oni devige instruos la helplingvon. » 
Tiu persono estas posedanto de la fama lernejo 
« Laborcjo » en Iiillhoven (Nederlando). 

Savlabora. 

La Nederlanda Esp. Centro decidis savi la en 
Germanio maipermesitan « Heroldo »n. ĉi 
komencis eldoni ĝin en liolerdamo (Schiedamse- 
weg 209 B) sub la titolo « Esperanto Trium- 
fonta » (tio estis la titolo de « Hcroldo » ĉe ĝia 
fondiĝo). La formato de 1’unua numero estas la 
sama kiel tiu de Tantaŭa « Heroldo *. Ankaŭ 
la enhavo k prezentmaniero similas. Amplekso : 


LETEROJ DE HODLER 

Kiam K-do Lanli forlasis Parizon 
por longa vojaĝo, li Iransdonis al ni 
pakon da leleroj, kiujn li inlerŝanĝis 
en la unuaj poslmililaj jaroj kun la 
direkloro k posedinlo de « Esperanlo » 
k fondinto de UEA, s-ro H. Hodler, 
filo de 1'fama svisa artpenlrislo Ferd. 
Ilodler. Kun lia frua morto (en 1920^ 
sigeliĝis ankaŭ la sorlo de lia verko: 
UEA perdis pli k pli sian originan 
karakleron de interhoma serva asocio, 
ĝis en la lasla tempo ĝi ŝanĝiĝis en 
simplan internacion (cenlro de landaj 
asocioj). Kelkaj el la leleroj de Ilodler 
al Lanli ŝajnas at ni presindaj ; ili 
monlras al ni la allnivelan pens- 
manieron de Ilodler, tian noblan 
celadon. . Ked. 

Leysin, 21.X.19. 

S-ro E. Lanti, 

Red. de «Esperantista Laboristo» 

Paris 

Kara Samideano, 

Kun intereso mi legis la lastajn 
n-rojn de « Le Travailleur Esperan- 
tiste ». Mi kore gratulas vin pro via 
kuraĝa iniciato, kiu respondas veran 
bezonon, k deziras al viaj klopodoj 
la sukceson, kiun ili meritas. Mi havas 


4 paĝoj. La Centro esperas povi regule semajne 
aperigi la gazeton ekde septembro. Jarabono : 
5.40 guld. 


Ce la Laboristaj Esperanto-Asocioj 

Unuiĝ-Kongreso de la Lab. Esp. 

Federacioj en Francio 

La unuiĝ-kongreso okazis la 12-an 
de julio en Parizo (en la Kultur- 
Domo, strato Navarin). Prezidis 
K-doj Cuvelier (FEP) k M. Roux 
(FEO). Ceestis 50-60 Gek-doj, ĉefe 
el la Pariza regiono, sed ankaŭ el 
Marsejlo, Ljono, Havro k Lilo. Krom 
FEO k FEP la unuigo koncernas 
la apartan belg-valonian organizon 
AEOP (aliĝanta nek al FEO nek al 
FEP). La ISE-sekcio sendis observ- 
anton en la persono de A. Soares 
(eks-SAT-ano, eks-IPE-ano), kiulaŭt- 
legis deklaron kun rifuzo pri parto- 
preno en la unuiĝo. 

La debatoj, kiuj daŭris de la 10-a 
horo matene ĝis la 19.30 h. vespere 
(kun tagmeza interrompo), koncernis 
ĉefe la pridiskuton de nova statut- 
projekto, malmulte diferenca de 1’ant- 
aŭa statuto de FEO. Ci estis fine 
akceptita unuanime. La nova organ- 
izo nomiĝas « Fedĉration Esperantiste 
du Travail» (esperante : FLEA). La 
asocio estos aŭtonoma federacio, t.e. 
rilate la mondskalan organizon ĝi 
lasas liberon al siaj anoj aliĝi ĉu al 
SAT, ĉu al iu alia laŭplaĉa organizo. 
La gazeto, kiu konservas la titolon 


la impreson, ke en Francio agado por 
esperanto povas sukcesi ĉefe ĉe la 
laboristaj internaciemaj rondoj. A1 
tio multe povas helpi via gazeto, kiu 
estas trafa propagandilo. 

Kun plezuro mi Iegis pri viaj klop- 
odoj ĉe la kongreso en Lyon k pri la 
deziresprimo akceptita de la kongreso. 
Mi petis nian amikon Privat, ke li 
aperigu noton pri tio en socialistaj 
gazetoj de franclingva Svisio, k mi 
ricevis hodiaŭ el Lausanne n-on de 
« Le Droit du Peuple », kiu efektive 
enhavas ĉefartikolon pri tio. Mi ankaŭ 
petis germanlingvan samideanon en 
Bern, ke li traduku la kongresan 
deziresprimon k penu ĝin aperigi en 
gerinansvisaj socialistaj gazetoj, ĝis 
nun tre indiferentaj pri esperanto. 
Mi esperas, ke tio, se ĝi kelkfoje 
ripetiĝos, iom helpos la diskonigon 
de nia lingvo en socialistaj rondoj. 

Mi aliĝis al la grupo «Klareco» 
k skribis al ĝi, rekomendante esper- 
anton por la revuo, kiun ĝi intencas 
eldoni. Sekretario, nomita Gagey aŭ 
Gagny (mi ne povas bone legi Ta sub- 
skribon) respondis al rai, ke la grupo 
estas en rilatoj kun pluraj grupoj 
esp. k eĉ idistaj. Li plendas pri la 
dueco de sistemoj k aldonas, ke ili 


« Le Travailleur Esperantiste », restos 
plue sub la prizorgo de K-do M. Roux 
(Lyon), kiu administros k redaktos 
ĝin sub gvido de 1’Estraro. Ci lasta 
estas elektita de 1’kongreso el pariz- 
regionaj Gek-doj je noinbro de 22 
(dek unu el ĉiu federacio). Sekretario : 
Riko. Kasisto : Glodino. 

La Kongreso akceptis rezolucion 
pri tutmonda unueco lab. esp-ista. 
FET (FLEA) decidis aliĝon al la 
« popolfronto ». Gia celo estas : pro- 
pagandi k instrui esp-on en franc- 
lingvaj regionoj. Funkcios propagand- 
cela tradukservo por la franclingva 
gazetaro. 


/V 

Ce ia Instruistoj 

La P.-K. de SAT sendis salutleteron 
okaze de la malfermo de la 7-a Inter- 
nacia Somerlernejo de 1’Instruista 
Sindikat-Oficejo, k ĝi ricevis jenan 
respondon en esperanto : 

«Bruselo, 15. julio 1936. — Karaj 
K-doj. Ni dankas vin pro via frateca 
letero. Vi scias, ke nia organizo grande 
simpatias kun esperanto k ni regule 
propagandas por nia komuna idealo. 
Ni legos vian leteron ĉe la oficiala 
malfermo de la VH-a Internacia 
Somerlernejo k salutas vin. Fratece : 
La prezidanto : L. Zorelli. La Gener- 
ala Sekretario : J. Rracops. » 

Red. Noto. — Ce la Manĉestra Kongreso 
rcstariĝis la Instruisla Fako de SAT. Cia 
sekretario estas K-do S. Marsden , 72, Dennison 
Ave., Manchester 14. Detaloj sekvos. 


decidis submeti la demandon al 
grava grupo de intelektuloj i^?) k 
akcepti ilian verdikton. Poste ili 
dediĉos lokon al lingvo internacia 
en la revuo « Klareco ». — ŝajnas, ke 
la gvidantoj de tiu organizaĵo, pro 
la blufo de la Parizaj idistoj, imagas, 
ke ekzistas du konkurantaj lingvoj 
kun pli-malpli egala nombro da adept- 
oj. Ili ne scias, ke Ia proporcio de la 
idistoj al la esperantistoj estas 1 al 10 
proksimume. Mi esperas, ke vi povos 
efike agi ĉe la gvidantoj de « Klareco » 
favore al esperanto. Por iom helpi mi 
publikigos pri ĝi artikolon en la 
venonla n-o de « Esperanto » k regule 
sendigos la gazeton al ĝia sidejo. 

Fine, mi dankas vin pro la favora 
aludo al « Esperanto » en la oktobra 
n-o de via gazeto. Mi kredas, ke fine 
nia organo povas libere eniri Fran- 
cion; la du lastaj numeroj, kiujn 
ni sendis al la abonintoj, plejparte 
alvenis. Por konigi « Esperanto » al 
via legantaro, mi estus danka, se vi 
bonvolus presigi en via gazeto la ĉi- 
kunan anoncon. (Vi sentime povas 
reklami por «Esperanto », ĉar, kiel 
vi scias, ĝi estas internaciema — 
ĝuste tial oni ĝin malpermesis!) 

Kun samideanaj salutoj. //. iiodier. 

SENNACIULO 


/VI la KrltiKo 

La kritik-inklino, kiun malhavas 
tiom da personoj, estas la sola po- 
tenco kapabla gvidi la homaron sur 
la vojo de 1’saĝo. La malsincero, ko- 
teriemo, partieco k senkreditig-ten- 
denco anstataŭas en individuoj la 
kritik-inklinon. Tiu ĉi estas propraĵo 
de elito, pruvo pri 1'superrego de 
1’penso, plej nobla formo de la kulto 
al idealo. 

La kritik-spirito havas nur unu 
celon : malkaŝi la veron. Tion plen- 
umante ĝi ne sin embarasas per jam 
pretaj formuloj, ĝi ne ripetas parkere 
lernitajn lecionojn, ĝi ne atendas 
pri obeado al tradicio, aŭ pri etiketo, 
ĝi libere agas, forĵetante la limojn k 
barojn, detruante la fortikaĵojn, kiujn 
la homa hipokrito stariĝis. 

La kritik-inklino estas adeptiĝo al 
la vero, senpartia juĝo pri uloj k 
aĵoj, observemo evitanta la erarojn 
de 1’improvizo. 

Posedi kritik-spiriton, en milit- 
tempo, signifas perfidi la patri-k 
civiliz-partion. Tio estas evidentigi 
la realon. Observi, vidi k antaŭvidi. 
Sin ŝirmi de l timo k rezignacio. 
Rifuzi esti samopinia, kiel ĉiuj. Se 
la civilizo unuiĝus kun la vero, la 
kritik-inklino ne timigus ĝin ; ĝi mem 
estus kritikeco laŭ sia plej grand- 
anima formo, t.e. intelekto kleri- 
ganta la animojn. Sed la civilizo 
konfuziĝas per la mensogo, k eiviliz- 
ita patrio spegulas la mensan mal- 
bravegon, kiu ne kuraĝas stariĝi 
fronte al realaĵoj k preferas ripozi 
sur mola kuseno el nekomprenemo. 
Necesas penado por konsideri k mal- 
kaŝi la veron. Necesas kuraĝo por 
konfesi eraron sian. Tiu penado, tiu 
kuraĝo loĝas nur en superaj animoj. 

G. de Lakaz-Dutje. 

(Kompiltrad. de Spartako). 


Frakcia Vivo 

Alvoko de la Komunislema jrakcio. 

La kom. frakcio en SAT urĝe petas al la tuta 
klaskonscia geesperantistaro subteni ĉiele 
niajn hispanajn geheroojn. En Ĉiu urbo, vilaĝo 
ktp verŝajne ekzistas komitato aŭ interligeblo 
kun aliurba komitato, kiu prizorgas tiujn afer- 
ojn. Forte kunlaboru I Se ne ekzistas, klopodu 
fondi tian kun helpo de batalemaj laboristoj. 
Konsilojn k informojn ni volonte donos. Eĉ — 
sed nur por izoluloj — ni mem volas pritrakti la 
* subtenan aferon, kiu poste estos respondita en 
« S-ulo * k nia en septembro aperonta «Inter- 
kontaktilo de la Koin. Fr. en SAT ». 

Ne atendu kunlabori. Nia frakcio atentigas 
vin pri la granda signifo de la hisp. civilmilito, 
kiu multe pli malproksimen etendiĝas ol la ĉi- 
landaj limoj. Ĝi pro tio alvokas je plena preto 
rilate ĉion, kio estas nia devo kiel rev. esperant- 
isto. Ci certe supozas, ke esp-o ludos vastan 
rolon en la proksima estonto, rolo, por kiu estas 
postulata sindonemo k sinofero. Antaŭen, 
Gek-doj I 

Jovado , Hoofdiveg 103-11, Amslerdamo-Nedcr- 
lando. 


HIHINO 

A1 miaj kamaradoj 
mortpafltaj ĉe la fronto 
forbruligitaj en la hospilalo 
aŭ ekzekutitaj sur la straloj 
dc Badajoz 1 
in memoriam. 

Kun amfervor' k pia plor’ 
mi vin salutas en la morto, 
vi kies plej humila sorio 
kroniĝas nun per lia legenda grandioz’, 
ho fraloj el Badajoz ! 

Vi falis fro, prinlempa flor’ 
de la liispana prolelaro, 
en viv-ofera lcontraŭstaro 
al ĉiuj tiranfortoj de 1’ombro lc haos’, 
herooj el Badajoz ! 

Vin, mondokor’, per murda bor’ 
distruis klingoj, kugloj, splitoj — 
sed pacripozu sur morllitoj: 
venĝonloj plu leviĝos el via sanga ros,’ 
mariiroj el Badajoz ! 

En pura glor' la hommemor' 
jam lcultos vin per sama beno 
kun viaj fraloj el Vieno, 
vi sanklaj plenuminloj de la liber-epos’, 
ho viroj el Badajoz ! 

Cj.E. Maŭra. 


/ Recenzejo 

iflARLIBRO DE LA ESPERANTO-MOVADO 1936 
(UEA, 1, Tour de 1’Ile, Genĉve). 190 paĝoj. 
Form. 11,5x15,5. Por membroj aktivaj. 

Kiel ĉe SAT, la ĉefa valoro de TUEA-Jarlibro 
kuŝas en la listo de la delegitoj (nomataj ĉe 
SAT — perantoj). La kompilintoj de la libro 
klopodis doni kiel eble plej multe da informoj 
pri la tuta esp-ista movado, gazetaro, asocioj 
ktp. Sed mankas informoj pri la fakaj k la labor- 
istaj organizoj, pro manko de ĝisdataj detaloj 
en la oficejo; same pri la landaj asocioj la nova 
direktoro bedaŭras, ke la statistiko ne estas tiel 
kompleta, kiel ĝi devus esti. Estas interese scii, 
ke ĉe UEA ekzistas kategorio de membroj, kiuj 
vere estas nur surpaperaj anoj, ĉar ili ricevas nek 
la Jarlibron, nek la organon. 

Tut.monda Fakadresaro 1936 (Eld. Inter- 
nacia Ligo de la Esp. Poŝt- k Tetegraf-0ficistaro). 
76 pĝ. Form. 11x14,5. Por membroj. 

Ci entenas la Statuton de ILEPTO, portret- 
ojn de kelkaj aktivuloj, delegit- k organiz- 
adresojn, diversajn informojn k inter la anoncoj 
ankaŭ okulfrapan reklamon pri SAT k ĝiaj 
organoj. 


MEMORNOTO 

Priesper. artik. k notojn enhavis : Signa- 
lcn , Stokh., 9., 16., 23., 30.7., 6.8.; L'(Etwre, 
15., 16.7.; L'Offlcicl de Paris , 26.7.; A Vida 
Social, Lisboa, 1., 15.7. (esp. paĝo lerte redaktita, 
por-SAT-a). 

Pri la 16-a Kongreso raportis : The Man- 
chesler Guardian, 4., 5., 6.8.; News Chronicle, 
London, 5.8.; Evening Chronicle, Manch., 
3.-6.8.; Manchesler Evening News, 3.-6.8. (parte 
en esp-o); Dailg Herald, London, 5.8.; Dailg 
\Vorker, London, 4.8.; Dailg Dispalch, Manch., 
3.-5.8.; Co-operative New$, 6.8.; Daitg Exprcss , 
3.8.; Sundag Dispatch, 2.8. 


Finlando. La 20-an de septembro okazos 
Jarkunveno de LEA ĉe la Esp. Instituto en 
Helsinki (Kluuvikatu 5). La unua de multaj 
jaroj I 

1 Elparolu: Badaĥos. 


Koresponttado 

Hispanio 

K-do M. Sala , str. 14 abril, Olot, deziras 
korespondi kun tuta mondo. s 

Nederlando 

$ ,29-jara fraŭlino dez. korespondadon k inter- 
ŝanĝon de gazetoj kun Gek-doj el ĉ.l. Certe 
respondos. Adreso : W. v. Piesscn, Vijvervveg 18, 
Bloemcndaal. 

K-do A. M. Ftisunck, transloĝiĝis de Almonde- 
str. al Linker Rottekade 133 a I en ftotterdam 
(C). Avizo al liaj korespondantoj. 

K-do B. v. d. Sijpl, Watervlietstr. 18, Velsen - 
Noord , dez. koresp. kun Gek-doj tutmondaj 
pri radioteknika televizio k kino-aparatoj, ankaŭ 
pri a. temoj. Resp. nepre. 

Lab. Esp. Sekcio Arnhem intencas aranĝi 
ekspozicion k petas al ĉiulandaj Gek-doj alsendi 
L, prop. sigelojn, presaĵojn ktp. Leterojn ni 
nepre rcspondos. Adr. : Nowee, Beukenlaan 160, 
Arnhem. 


La 16-a Kongreso dankas ĉiujn esperantajn 
asociojn, grupojn k individuojn, kiuj sendis 
salutletcrojn al ĝi. 


La 20-an de Aŭgusio geedziĝis 
COR VAN GINK (NEDERLANDO) 
kun 

MARIE LASEBOCK (AOSTRIO) 
en SCHIEDAM/NEDERL. 


NIA POŜTO 

17 011. — Pago por la anonco nericevita. 
Nieuwenh. — Ni certe uzos vian manuskripton, 
kvankam tuje ne eblas. 


Baldaŭ pretos nia nova Librokatalogo. 
Sendata nur al seriozaj libromendontoj, ĝi 
enhavos la plej lastdatajn aperaĵojn de 
SAT. 


RADIO • PROGRAMO 

Lcningrado (1293,1 m) ĉiudimanĉe je 22.20 h., 
ĉiumerkrede k -vendrede, je la 22.50 h. MET. 

Ililversum (VARA, 1875 m, ĉ. 17.00 h.), 
29.8. : K-do Vrees pri la Verda monato; 12.9. : 
K-do Mannoury pri studentoligo ; 26.9. : S-ro 
Damme, direktoro de P.T.T. 

Romo (420 m), 19.05-19.20, la 29.8. : « Piedi- 
grotta 1936 ». 

Funchal (75 m), jo 21.00 h., la 29.8., esp. 
novaĵoj. 

Lille (247 m), 9.15-9.45, la 30.8. : esp. duon- 
horo. 

Korlrijk (204 m), 9.00-9.15, la 30.8. : esp. 
kroniko. 


EBLE... la venonla n-ro (10-paĝa) 
enhavonla la Kongres-Protokolaron , 
aperos kun iorna prokrasto pro kaŭzo , 
sendependa de^riia volo, komunikola 
poste. — Red. 


Pensu pri la malfaclla batalo 
de Phispanaĵ Gek-doj ! 

Helpu al 111, laŭpove kontribuante sur la listoj, 
kiujn clrkuligas viaj respektivaĵ lokaj organizoj! 


POEMO DE L PLUGISTO 

de Ĥrima. 

Tre leginda poemaro pri bulgara vilaĝana 
ribelo. 56 paĝoj Prezo : 3 fr. fr. Ce SAT 































